Hos EMI var repertoirechef Bob Mercer egentlig ret sikker på, at Bushs musik var god nok til at blive udgivet straks, men han mente, at en eventuel fiasko ville være demoraliserende for hende, mens en succes kunne være for vanskelig at håndtere for den purunge pige. I stedet fortsatte hun de næste to år med skolen og fik sin afgangseksamen.<ref name=scotland /> I 2005 udtalte Bush i et interview med Marc Radcliffe på BBC Radio 2, at hun mener, at EMI skrev kontrakt med hende, før hun var klar til at lave et album for at forhindre, at et andet pladeselskab kom dem i forkøbet. Kontrakten gav hende et pænt forskud, som hun brugte på at forberede sig som kunstner. Hun studerede dans, mimekunst og vokalteknik og fortsatte med at skrive sange. Hendes danselærer var [[Lindsay Kemp]], der også havde undervist [[David Bowie]],<ref>{{cite journal | title = Today's Style and Looks | journal = Face & Figure | year = 1979 }}</ref> og mimekunsten lærte hun af [[Adam Darius]].<ref>{{cite book | author = Adam Darius | title = The Adam Darius Method | publisher = Latonia | page = 236-240 }}</ref>
Levende_personer Vegetarer